CELEX: 52015PC0656
Language: et
Date: 2015-12-16
Title: Ettepanek: NÕUKOGU OTSUS, millega määratakse kindlaks Euroopa Liidu nimel EMP ühiskomitees võetav seisukoht seoses Euroopa Majanduspiirkonna lepingu XXI lisa „Statistika” muutmisega (tervishoiukulude statistika)

EUROOPA KOMISJON
            Brüssel,16.12.2015
            COM(2015) 656 final
            2015/0299(NLE)
            Ettepanek:
            NÕUKOGU OTSUS,
            millega määratakse kindlaks Euroopa Liidu nimel EMP ühiskomitees võetav seisukoht seoses Euroopa Majanduspiirkonna lepingu XXI lisa „Statistika” muutmisega(tervishoiukulude statistika)
            
               
         
         
            
               SELETUSKIRI
            
            
               1.ETTEPANEKU TAUST
            
            
               Siseturu nõutava õiguskindluse ja ühtsuse tagamiseks peab EMP ühiskomitee pärast asjaomaste ELi õigusaktide vastuvõtmist integreerima need võimalikult kiiresti Euroopa Majanduspiirkonna lepingusse (edaspidi „EMP leping”). 
            
            
               2.HUVITATUD ISIKUTEGA KONSULTEERIMISE JA MÕJU HINDAMISTE TULEMUSED
            
            
               EMP ühiskomitee otsuse eelnõu (mis on lisatud nõukogu otsuse ettepanekule) eesmärk on muuta EMP lepingu XXI lisa „Statistika”, et inkorporeerida komisjoni EMP lepingusse komisjoni 4. märtsi 2015. aasta määrus (EL) 2015/359, millega rakendatakse Euroopa Parlamendi ja nõukogu määrust (EÜ) nr 1338/2008 tervishoiu kulude ja rahastamise statistika osas
                  1
               .
            
            
               Taotletavate kohanduste põhjendus määruse (EL) 2015/359 inkorporeerimisel EMP lepingusse
            
            
               Asjakohane säte:
            
            
               artiklid 3 ja 5; andmete esitamine päevapatsientide aktiivravi (HC.1.2) ja taastusravi (HC.2.2), pikaajalise päevaravi (tervis) (HC.3.2) ja ettevõtete rahastamismudelite (HF.2.3) kohta.
            
            
               Põhjendus ja pakutud lahendus:
            
            
               Teave päevapatsientide (aktiiv-, taastus- ja pikaajalise) ravi kohta ei ole Liechtensteinis kättesaadav ja see ei ole riiklikul tasandil asjakohane. Euroopa statistika tegevusjuhise 11. põhimõtte järgi peab Euroopa statistika vastama tarbijate vajadustele; Eurostati ja riiklike statistikaametite tööprogrammid peavad täitma ja peegeldama prioriteetseid vajadusi. Ja ka vastupidi, see tähendab, et statistilisi andmeid, mis ei vasta tarbijate vajadustele, ei ole vaja koguda.
            
            
               HC.1.2, HC.2.2, HC.3.2 – Andmed päevapatsientide (aktiiv-, taastus- ja pikaajalise) ravi kohta:
            
            
               Liechtensteini tervishoiuteenuste pakkujad registreerivad andmeid oma tegevuse kohta üksnes statsionaarse ja ambulatoorse ravi kategooriates. Kuna vahetegemine ambulatoorse ravi ja päevapatsientide ravi vahel ei ole üldine, ei ole ka vastavad andmed kättesaadavad. Kuid päevapatsientide aktiivravi (HC.1.2) sisaldub ambulatoorses aktiivravis (HC.1.3), päevapatsientide taastusravi (HC.2.2) sisaldub ambulatoorses taastusravis (HC.2.3) ja pikaajaline päevaravi (tervis) (HC.3.2) sisaldub pikaajalises ambulatoorses ravis (tervis) (HC.3.3).
            
            
               Seepärast tehakse ettepanek teha järgmine kohandus:
            
            
               „Liechtenstein vabastatakse kohustusest esitada andmeid eraldi päevapatsientide aktiivravi (HC.1.2) ja taastusravi (HC.2.2) ning pikaajalise päevaravi (tervis) (HC.3.2) kohta, mis sisalduvad andmetes vastavalt ambulatoorse aktiivravi (HC.1.3), ambulatoorse taastusravi (HC.2.3) ja pikaajalise ambulatoorse ravi (tervis) (HC.3.3) kohta.”
            
            
            
               HF.2.3 – Ettevõtete rahastamismudelid: 
            
            
               Teave ettevõtete rahastamismudelite kohta ei ole Liechtensteinis kättesaadav. Peale selle moodustavad ettevõtete tervishoiukulud väga väikse osa kõigist tervishoiukuludest ja seetõttu on selle teabe kogumine ebaproportsionaalselt koormav. Liechtensteini vabastus HF.2.3 andmete esitamise kohustusest tuleb EMP lepinguosalistel perioodiliselt läbi vaadata vastavalt Liechtensteini statistikaameti esitatavale teabele ning nimetatud amet teatab Eurostatile, kui ettevõtete rahastamismudelite suurusjärku ei saa enam pidada tühiseks.
            
            
               Seepärast tehakse ettepanek teha järgmine kohandus:
            
            
               „Liechtenstein vabastatakse kohustusest esitada andmeid ettevõtete rahastamismudelite (HF.2.3) kohta. See erand tuleb EMP ühiskomiteel läbi vaadata, kui Liechtensteini esitatud andmed näitavad, et Liechtensteini ettevõtete rahastamismudelitele tehtavate kulutuste suurusjärk ei ole enam tühine.”
            
         
         
            
               3.ETTEPANEKU ÕIGUSLIK KÜLG
            
            
               EMP lepingu rakendamise korda käsitleva nõukogu määruse (EÜ) nr 2894/94 artikli 1 lõikega 3 on ette nähtud, et nõukogu kehtestab komisjoni ettepanekul seisukoha, mis tuleb ELi nimel selliste otsuste suhtes võtta. 
            
            
               Komisjon esitab nõukogule EMP ühiskomitee otsuse eelnõu, et nõukogu kiidaks selle heaks kui liidu seisukoha. Komisjon loodab, et ta saab seisukoha EMP ühiskomitees esitada esimesel võimalusel.
            
            
               2015/0299 (NLE)
            
            
               Ettepanek:
            
            
               NÕUKOGU OTSUS,
            
            
               millega määratakse kindlaks Euroopa Liidu nimel EMP ühiskomitees võetav seisukoht seoses Euroopa Majanduspiirkonna lepingu XXI lisa „Statistika” muutmisega
                  (tervishoiukulude statistika)
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 338 lõiget 1 koostoimes artikli 218 lõikega 9,
            
            
               võttes arvesse nõukogu 28. novembri 1994. aasta määrust (EÜ) nr 2894/94
                  2
                Euroopa Majanduspiirkonna lepingu rakendamise korra kohta, eriti selle artikli 1 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Euroopa Majanduspiirkonna leping
                  3
                (edaspidi „EMP leping”) jõustus 1. jaanuaril 1994.
            
            
               (2)Kooskõlas EMP lepingu artikliga 98 võib EMP ühiskomitee oma otsusega muu hulgas muuta EMP lepingu XXI lisa „Statistika”.
            
            
               (3)EMP lepingusse tuleb inkorporeerida komisjoni määrus (EL) 2015/359
                  4
               . Kuna teave päevapatsientide ravi ja ettevõtete rahastamismudelite kohta ei ole Liechtensteinis kättesaadav, tuleks Liechtenstein vabastada kohustusest neid andmeid esitada.
            
            
               (4)Seetõttu tuleks EMP lepingu XXI lisa „Statistika” vastavalt muuta. 
            
            
               (5)EMP ühiskomitees võetav Euroopa Liidu seisukoht peaks seetõttu põhinema lisatud otsuse eelnõul,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Euroopa Liidu nimel EMP ühiskomitees võetav seisukoht EMP lepingu XXI lisa „Statistika” muutmise ettepaneku suhtes põhineb käesolevale otsusele lisatud EMP ühiskomitee otsuse eelnõul.
            
         
         
            
               Artikkel 2
            
            
               Käesolev otsus jõustub selle vastuvõtmise kuupäeval.
            
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 62, 6.3.2015, lk 6.
               
               
                  
                     (2)
                  EÜT L 305, 30.11.1994, lk 6. 
               
               
                  
                     (3)
                  EÜT L 1, 3.1.1994, lk 3. 
               
               
                  
                     (4)
                  Komisjoni määrus (EL) 2015/359, 4. märts 2015 , millega rakendatakse Euroopa Parlamendi ja nõukogu määrust (EÜ) nr 1338/2008 tervishoiu kulude ja rahastamise statistika osas (ELT L 62, 6.3.2015, lk 6).
               
            
      
    ---documentbreak--- 
      
         
               EUROOPA KOMISJON
            Brüssel,16.12.2015
            COM(2015) 656 final
            LISA
            EMP ÜHISKOMITEE OTSUS nr .../2015,[kuupäev], millega muudetakse EMP lepingu XXI lisa „Statistika”järgmise dokumendi juurde:Ettepanek:NÕUKOGU OTSUS,millega määratakse kindlaks Euroopa Liidu nimel EMP ühiskomitees võetav seisukoht seoses Euroopa Majanduspiirkonna lepingu XXI lisa „Statistika” muutmisega
            
               
         
         
            
               LISA
               EMP ÜHISKOMITEE OTSUS nr …/2015,
                  [kuupäev],
               millega muudetakse EMP lepingu XXI lisa „Statistika”
               
            
               EMP ÜHISKOMITEE,
            
            
               võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
            
            
               ning arvestades järgmist:
            
            
               (1)
                     EMP lepingusse tuleb inkorporeerida komisjoni 4. märtsi 2015. aasta määrus (EL) 2015/359, millega rakendatakse Euroopa Parlamendi ja nõukogu määrust (EÜ) nr 1338/2008 tervishoiu kulude ja rahastamise statistika osas
                  1
               .
            
            
               (2)
                     Seetõttu tuleks EMP lepingu XXI lisa vastavalt muuta,
            
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               EMP lepingu XXI lisa punkti 18z5 (komisjoni rakendusmäärus (EL) nr 205/2014) järele lisatakse järgmine punkt:
            
            
               „18z6.
                     32015 R 0359: Komisjoni määrus (EL) 2015/359, 4. märts 2015, millega rakendatakse Euroopa Parlamendi ja nõukogu määrust (EÜ) nr 1338/2008 tervishoiu kulude ja rahastamise statistika osas (ELT L 62, 6.3.2015, lk 6).
            
            
               Käesolevas lepingus loetakse selle määruse sätteid järgmises kohanduses:
            
            
               (a)
                     Liechtenstein vabastatakse kohustusest esitada andmeid eraldi päevapatsientide aktiivravi (HC.1.2) ja taastusravi (HC.2.2) ning pikaajalise päevaravi (tervis) (HC.3.2) kohta, mis sisalduvad andmetes vastavalt ambulatoorse aktiivravi (HC.1.3), ambulatoorse taastusravi (HC.2.3) ja pikaajalise ambulatoorse ravi (tervis) (HC.3.3) kohta;
            
            
               (b)
                     Liechtenstein vabastatakse kohustusest esitada andmeid ettevõtete rahastamismudelite (HF.2.3) kohta. See erand tuleb EMP ühiskomiteel läbi vaadata, kui Liechtensteini esitatud andmed näitavad, et Liechtensteini ettevõtete rahastamismudelitele tehtavate kulutuste suurusjärk ei ole enam tühine.”
            
            
               Artikkel 2
            
            
               Määruse (EL) 2015/359 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
            
            
               Artikkel 3
            
            
               Käesolev otsus jõustub […], tingimusel et EMP ühiskomiteele on esitatud kõik EMP lepingu artikli 103 lõike 1 kohased teated*.
            
            
               
                  2Artikkel 4
            
         
         
            
               Käesolev otsus avaldatakse Euroopa Liidu Teataja EMP osas ja EMP kaasandes.
            
            
               Brüssel, 
            
            
                  EMP ühiskomitee nimel
            
            
                  eesistuja
            
            
                  
                     
                     
                     
                     
                     […]
            
            
                  
                  
                  EMP ühiskomitee
                  sekretärid
            
            
                  
                     
                     
                     
                     
                     […]
            
         
         
            
                  
                     (1)
                  ELT L 62, 6.3.2015, lk 6.
               
               
                  
                     (2)
                  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]